Հայրիկյանը Հայաստանի մտադրությունը՝ անդամակցել Եվրասիական տնտեսական միությանը, համեմատում է գյուղում հայտնված մի գժի դիրքորոշման հետ։ «Տեսեք, մի գյուղ իր համար ապրում է, հետո այդ գյուղում իմանում են, որ մի գիժ օրինակի համար ասել է, որ ամպերը երկնքից պետք է իջեցնի։ Մեկն ասում է՝ էս ինչ հետաքրքիր գիժ է, մյուսն էլ ասում է՝ գիտես ի՞նչ, քո ասածը ապուշություն է, մեր մտքերը քիչ շեղիր։ Հիմա նա, ով ասում է՝ քո արածը ապուշություն է, մարդկանց մտքերը մի շեղիր և նրանք, ովքեր ասում են՝ հետաքրքիր գիժ է, դրանք նույն դաշտում են. ոչինչ չասելը, ապուշությունը և բանի տեղ չդնելը նույնն է։ Մարդիկ հասկանում են, որ Պուտինը և նրա նմանները համաշխարհային գործընթացներին են դեմ գնում, մենք սկզբունքային գնահատական ենք տալիս՝ հաշվի առնելով բացասականությունը»,-նկարագրեց նա։